**Dôvodová správa.**

**Všeobecná časť.**

Navrhovaná novela zákona 245/2008 Z. z. o vzdelávaní a výchove (školský zákon) v znení neskorších úprav rieši problém školských vysvedčení žiakov nultého ročníka, prípravného ročníka a prvého ročníka základných škôl. Prax z minulosti hodnotiť týchto žiakov slovne sa z pedagogického hľadiska osvedčila. Naopak, zmena hodnotiť týchto žiakov známkou zavedená po prijatí zákona 245/2008 Z. z. sa ukázala ako nevhodná a vyvolal protesty pedagógov i rodičov. Navrhovaná právna úprava zavádza hodnotenie týchto žiakov slovne.

Návrh zákona je v súlade s Ústavou SR, ústavnými zákonmi SR, platným právnym poriadkom SR, medzinárodnými zmluvami, ktorými je Slovenská republika viazaná a inými medzinárodnými dokumentmi, ktorými je SR viazaná.

**Osobitná časť.**

K bodu 1:

Stanovuje, že žiaci nultého ročníka, prípravného ročníka a prvého ročníka základných škôl sú na vysvedčeniach hodnotení slovne.

K bodu 2:

Upravuje sa znenie pôvodného odseku (3) tak, že žiaci druhého až štvrtého ročníka sa hodnotia známkou.

K bodu 3:

Navrhuje sa účinnosť zmeny zákona od 1. septembra 2009.